Bloeddiens mag nie weer wit mense uit posadvertensies sluit | Maroela Media
Die arbeidshof in Braamfontein het vandag beveel dat die Suid-Afrikaanse Nasionale Bloeddiens (SANB) in die toekoms wit mense nie uit posadvertensies mag sluit nie. Die hofbevel beteken dat enige persoon van enige rasgroep in die toekoms vir vakante poste by die SANB mag aansoek doen.
Dirk Hermann, adjunk uitvoerende hoof van Solidariteit, sê die vakbond het namens Theodore Reyneke en Sanet Schönfeldt, wat vir onderskeidelik 28 en 24 jaar in diens van die SANB is, opgetree. "Solidariteit het die SANB hof toe geneem nadat die applikante nie vir bevorderingsposte aansoek kon doen nie omdat hulle wit is. Die bevel is deur die hof uitgereik ná onderhandelinge tussen die partye buite die hof. Tydens die onderhandelinge het die SANB onderneem dat toekomstige vakante poste oop sal wees vir alle aansoekers. Hierdie onderneming het die kern van die bevel van die arbeidshof uitgemaak."
"Ons is verheug oor die bevel. Die Wet op Gelyke Indiensneming maak nie voorsiening vir kwotas of bevorderingsplafonne nie. Ons vertrou dat hierdie bevel van die hof 'n boodskap aan ander werkgewers ook sal gee," sê Hermann.
Die bloeddiens het verlede jaar skeidingspakkette aan wit werknemers bo die ouderdom van 55 aangebied. Sodoende is 14 vakatures geskep. Die vakante poste is hierna geadverteer en die advertensie het aangedui dat slegs swart Suid-Afrikaners daarvoor kon aansoek doen.
Foto: Brand by Kaapstad-hawe
Busbestuurder sterf op berugte pad buite PTA
BAIE DANKIE Solidariteit ! Julle sien waar die onreg is en beskerm en help ons ten alle koste.
Ek is 'n trotse Solidariteit-lid !!
Dit is voorwaar goeie nuus. Sal by die advertensie reels gehou word? Ja. Sal dit egter by werklike aanstellings ook in ag geneem word? Dis n ander vraag. Maklik om 100de mense te laat aansoek doen maar net poste aan sekere 20jr gelede se voorheen benadeelde groepe toe te ken.
Die vraag is nou: Sal hulle aangestel word?
Ampie van den bergh
Baie mooi . ja dit is tyd dat die regering en sy trawante besef hulle benadeel die land met hulle regstellende optredes, onbevoegde mense word aangestel, dit is hoekom ons land in so n gemors sit,